
                 24.03.2010.a nr…..

Projekteerimistingimuste määramine

(Tallinna mnt 44a korterelamu fassaadide osaline rekonstrueerimine)

1. ASJAOLUD JA MENETLUSE KÄIK

18.03.2010.a KORTERIÜHISTU TALLINNA mnt 44A, registrikood 80175630, mille esindajana tegutseb juhatuse liige Natalia Kozlova, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Tallinna mnt 44a korterelamu fassaadide osaliseks rekonstrueerimiseks. 
2. ÕIGUSLIKUD ALUSED

2.1  Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2   Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
3. OTSUS

3.1 Määrata projekteerimistingimused Tallinna mnt 44a korterelamu fassaadide osalise rekonstrueerimise ehitusprojekti koostamiseks järgnevalt: 
	3.1.1. ÜLDANDMED



	3.1.1.1  Tellija

	KORTERIÜHISTU TALLINNA mnt 44A, registrikood 80175630
Tallinna mnt 44a -38, 21005 Narva 

	3.1.1.2 Asukoht, 
             algandmed                                         
	Narva linn, Tallinna mnt 44a
Korruste arv 5
Maakasutuse sihtotstarve: elamumaa

	3.1.1.3  Käesolevad projekteerimistingimused on kehtivad kuni 23.03.2012.a

	3.1.1.4  Projekteerimistingimuste koostamise alus:     

3.1.1.4.1 Projekteerimistingimuste 18.03.2010.a taotlus nr 440/1-12;
3.1.1.4.2 Ehitusseadus1, Narva linna  ehitusmäärus;
3.1.1.4.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Tallinna mnt 44a korterelamu fassaadide osaline rekonstrueerimine.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

-  Siseministri 8.09.2000.a määrus nr 55 „Tuleohutuse üldnõuded”;
- Narva Linnavolikogu 30.11.2006.a kinnitatud  määrus nr 48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811:2006 „Hoone ehitusprojekt”;

- Eesti Standard prEVS 907 „Rajatise ehitusprojekt”;

- Majandus- ja Kommunikatsiooniministri 27.12.2002.a kehtestatud  määrus nr 70 „Nõuded ehitusloa taotlemisel esitatavale ehitusprojektile“;

- Eesti Standard EVS 843:2003 “Linnatänavad” jne.

3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud Narva linna peageodeedi poolt.
3.3.3 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.4 Isikul on lubatud ehitada, projekteerida, teha ehitusuuringuid, energiaauditeid, omanikujärelevalvet, ehitusprojektide ja ehitiste ekspertiise, väljastada energiamärgiseid ning tegeleda ehitusjuhtimisega, kui ta on ettevõtja äriseadustiku tähenduses ning tal on: majandustegevuse registri registreering ja vastavasisuline õigussuhe Ehitusseaduse §-s 47 nimetatud pädeva isikuga või peab füüsilisest isikust ettevõtja ise olema pädev tegutsema vastutava spetsialistina (Ehitusseadus § 41).
3.3.5 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.6 Projekt peab olema heaks kiidetud kõigil ehitusseadusega ettenähtud juhtudel.

3.3.7 Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).
3.3.8 Esitada projekti nimetus vastavalt projekteerimistingimustele.

3.3.9 Narva Linnavalitsuse korraldus projekteerimistingimuste kinnitamise kohta esitada ehitusprojekti lisana.
3.3.10 Tehnilised näitajad esitada vastavalt Majandus- ja Kommunikatsiooniministri 24.12.2002.a kehtestatud  määrusele nr 69 „Ehitise tehniliste andmete loetelu“.
3.3.11 Esitada töödekorraldamise projekt (Narva linna ehitusmäärus § 23).

3.3.12 Esitada Narva Linnavalitsuse Arhitektuuri- ja Linnaplaneerimise Ametile eskiis heakskiidu saamiseks. Eskiis koostada  kooskõlas Eesti Standardiga EVS 811: 2006 „Hoone ehitusprojekt”.

3.3.13 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.

	3.4  ARHITEKTUURSED JA LINNAEHITUSLIKUD TINGIMUSED


3.4.1 Piirdetarindite soojustamine: esitada soojustatud piirdetarindite lõiked, fassaadide soojustamise skeem, soojustehnilised arvutused koos valemitega (d-soojaisolatsiooni paksus võtta nagu X). Ära märkida arvutusliku sisetemperatuuri arvväärtus. Korruste plaanidel esitada projekteeritava soojaisolatsioonimaterjali kiht.
3.4.2 Lubatud välisviimistlus: dekoratiivkrohv, dekoratiivsed fassaadiplaadid (nt kivipuruplaadid, värvitud/terrasiit tsementkiudplaadid), dekoratiivkivid. Mitte kasutada plekki ja plastikmaterjale. Eskiisis esitada vähemalt 2 värvilahenduse varianti parima tulemuse saavutamiseks. Lubatud on lihtsate ja arhitektuuriga sobivate kombineeritud lahenduste kasutamine. Välisviimistluse ja värvilahenduse pass esitada projekti koosseisus.
3.4.3 Klaasimine: esitada projektis fassaadide klaasistamispass. Näidata akende avamise suunad.
3.4.4 Varikatuste ja välisuste värvitoonid ühtlustada fassaadidega. 
3.4.5 Sillutisriba ja varikatuste rekonstrueerimine: esitada konstruktiivsed lõiked ja kasutatavate materjalide spetsifikatsioon.
3.4.6 Soklikorruse avade kinnimüürimine on lubatud vaid Ida-Eesti Päästekeskuse Narva Keskkomando loa alusel. 
3.4.7 Muud nõuded: vastavalt ekspertiisiotsusele.

3.4.8 Krundi piirded: ei ole lubatud. 
3.4.9 Parkimiskohad: lahendada Tallinna mnt 44a kinnistu piirides.
3.4.10 Lubatud teekatted: muruga kombineeritav kivisillutis (murukivid), teekattekivid, asfalt. Kinnistusiseste teede rekonstrueerimise ja projekteerimise korral esitada teekatte lõige ja põhilised pinnakatete tööde mahud. Asfaldi ja teekattekivide kasutamise korral esitada vertikaalplaneerimise joonis. 

3.4.11 Jäätmekäitlus: lahendada projekti koosseisus. Prügikonteinerid soovitavalt piirata dekoratiivsete elementidega (näiteks prügimajad, jäätmeaedik). Esitada rajatise tehnilised andmed. Mitte projekteerida jäätmeaedikut ja prügimaja tehnovõrkude kaitsevööndisse. Betoonplatsi rajamiseks esitada konstruktiivne lõige ja kasutatavate materjalide spetsifikatsioon.
3.4.12 Keskkonnakaitsemeetmed ja tuleohutusmeetmed: lahendada projekti koosseisus.
3.4.13 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.4.14 Asendiplaan esitada krundi geodeetilise mõõdistuse alusel. Näidata olemasolevad ehitised, parkimiskohad, juurdepääs avalikult kasutatavale teele, sisse-ja väljasõit krundilt. Määratleda pinnakatted. Asendiplaanil esitada tabel: „Ehitiste eksplikatsioon”.

3.4.15 Värvivaated esitada mõõtkavas 1:100. Vaadetel näidata sissepääsude detaillahendused, vaadete suunad ja tähistused, akende ja uste värvitoonid, välisviimistluse materjalid jne. Metallosade värvitoonid esitada RAL kataloogi järgi.

3.4.16 Projekti koosseisus esitada lisaks:   
- inventeerimisjoonised (tüüpiliste korruste plaanid, hoone püstlõige),

- tüüpiliste korruste avade täitmise plaanid,

- akende ja uste spetsifikatsioon jne.
	3.5  ERITINGIMUSED




3.5.1    Enne projekteerimise algust tuleb läbi viia hoone tarindite seisundi tehniline ekspertiis. 
            Otsus lisada projekti kausta. Soovitused ja järeldused võtta arvesse projekteerimisel.
3.5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
3.5.3 Puude likvideerimise korral esitada raiete plaan ning kooskõlastada Linnavara-ja Majandusametiga. Määrata likvideeritavate puittaimede liigiline kuuluvus ning nende haljastuslik väärtus.
3.5.4 Liikluskorraldusvahendite paigaldamise korral esitada projekteerimises pädeva vastutava spetsialisti poolt koostatud liikluskorralduse skeem, liikluskorraldusvahendite spetsifikatsioon, Ida-Eesti Päästekeskuse ning Narva Linnavalitsuse Linnavara ja-Majandusameti liikluskorraldusteenistuse peaspetsialisti kooskõlastused. Liikluskorralduse skeemi koostamisel juhinduda Narva Linnavolikogu 06.03.2008.a kinnitatud määrusest nr 16 „Narva linna heakorra eeskiri”.
	3.6 KOOSKÕLASTUSED




3.6.1  Ida-Eesti Päästekeskuse Narva Keskkomando.

3.6.2  Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest

Tarmo Tammiste

Linnapea

